stanford-oval/wikipedia huggingface dataset:
เหงียน
ประวัติศาสตร์

บุคคลแรกที่มีนามสกุลเหงียนที่มีการบันทึกไว้ปรากฏในเอกสารจากปี ค.ศ. 317 ในบันทึกการเดินทางไปยังเกียวเชาโดย เหงียน ฟู เจ้าหน้าที่รัฐของจักรวรรดิจินตะวันออก และครอบครัว เหตุการณ์มากมายที่เกิดขึ้นตลอดประวัติศาสตร์เวียดนามมีส่วนร่วมให้นามสกุลนี้เป็นที่นิยมขึ้นมา ในปี ค.ศ. 1232 หลังการช่วงชิงราชวงศ์ลี้สำเร็จ ตรั่น ถู โดะ บังคับให้ผู้สืบสกุลของจักรวรรดิลี้ต้องเปลี่ยนนามกุลเป็นเหงียนทั้งหมด เมื่อครั้นโหะ ก๊วย ลีพิชิตราชวงศ์ตรั่นได้สำเร็จ เขาสังหารผู้สืบทอดตระกูลของตรั่นไปจำนวนมาก ทำให้เมื่อราชวงศ์โหะล่มสลายในปี ค.ศ. 1407 ผู้สืบสกุลจำนวนมากของโหะ เลือกเปลี่ยนนามสกุลเป็นเหงียนเพราะกลัวถูกตามล้างแค้น ในปี ค.ศ. 1592 ครั้นราชวงศ์หมักล่มสลาย ผู้สืบทอดของหมักก็เปลี่ยนนามสกุลเป็นเหงียน เมื่อครั้นราชวงศ์เหงียน (ผู้สืบทอดบรรดาขุนนางเหงียน) เรืองอำนาจในปี 1802 ผู้สืบทอดของบรรดาขุนนางจิ่ญที่กลัวการตามล้างแค้นเปลี่ยนนามสกุลเป็นเหงียน และบางส่วนหนีไปยังจีน
นอกประเทศเวียดนาม

เนื่องด้วยจำนวนของชาวเวียดนามโพ้นทะเลที่มาก ทำให้นามสกุลนี้มีความแพร่หลายนอกเวียดนามเช่นกัน นอกเวียดนามมักเขียนนามสกุลในรูปไม่มีไดาอาคริติกเป็น Nguyen ในประเทศออสเตรเลีย นามสกุลนี้มีมากที่สุดในประเทศเป็นอันดับเจ็ด (ข้อมูล ณ ปี 2006) (second only to Smith in Melbourne phone books), มากที่สุดอันดับที่ 54 ในประเทศฝรั่งเศส, มากที่สุดอันดับที่ 41 ในประเทศนอร์เวย์ (ข้อมูล ณ ปี 2020) และอันดับหนึ่งสำหรับนามสกุลคนต่างชาติในประเทศเช็กเกีย (ข้อมูล ณ ปี 2007)
ในสหรัฐอเมริกา นามสกุล Nguyen มีมากที่สุดอันดับที่ 38 ของประเทศ ด้วยจำนวนผู้ใช้นามสกุลนี้เกิน 437,000 คน ตามสำมะโนปี 2010 ซึ่งเพิ่มชึ้นจากอันดับที่ 57 และ 229 ในสำมะโนปี 2000 และ 1990 ตามลำดับ
วีระพล จงจอหอ

นักมวยสากลชาวไทย (เกิด พ.ศ. 2544)
สิบตำรวจตรี วีระพล จงจอหอ (7 กุมภาพันธ์ พ.ศ. 2544 – ) เป็นนักมวยสากลชาวไทย เขาเข้าร่วมในโอลิมปิกเยาวชนฤดูร้อน 2018 โดยได้รับรางวัลเหรียญทองแดงในการแข่งรุ่นมิดเดิลเวตเยาวชนชาย นอกจากนี้ วีระพลยังได้เข้าร่วมการแข่งมวยสากลชิงแชมป์โลก 2021 โดยได้รับรางวัลเหรียญทองแดงในรุ่นมิดเดิลเวต ซึ่งหนึ่งในรอบนั้น เขาเป็นฝ่ายชนะอีวาน ปาปากิน ส่วนสมจิตร จงจอหอ แชมป์โอลิมปิกฤดูร้อน 2008 รุ่นฟลายเวต เป็นอาของวีระพล
ใน พ.ศ. 2566 วีระพลเป็นผู้ถือธงชาติไทยนำหน้าคณะนักกีฬาไทยในพิธีเปิดเอเชียนเกมส์ 2022 ที่หางโจว ประเทศจีน ร่วมกับธันยพร พฤกษากร
ในโอลิมปิกฤดูร้อน 2024 เขาได้เข้าแข่งขันในรุ่น 80 กก. (ไลท์เฮฟวี่เวท) ซึ่งวีระพลตกรอบแรก (รอบ 32 คนสุดท้าย) เมื่อเขาแพ้ให้กับคริสเตียน ปินาเลส จากสาธารณรัฐโดมินิกันด้วยคะแนน 5–0
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
แหล่งข้อมูลอื่น

วีระพล จงจอหอ ที่ BoxRec (ในภาษาอังกฤษ) (registration required)
วีระพล จงจอหอ ที่ Olympedia (ในภาษาอังกฤษ)
| ด ค กนักกีฬาทีมชาติไทยที่ได้เหรียญรางวัลโอลิมปิกเยาวชน |
| --- | --- | --- |
 ฤดูร้อน 2010  2014  2018  ฤดูหนาว 2020  2024 
|  เหรียญทอง |  วรวงษ์ พงษ์พานิช  พิสิษฐ์ พูดฉลาด  ทรัพย์สิรี แต้รัตนชัย  ศิริพร แก้วดวงงาม  พาณิภัค วงศ์พัฒนกิจ  รัตนาพร ปักการะถา  ดวงอักษร ใจดี  กานต์ธิดา แสงสิน  อาฒยา ฐิติกุล  วันชัย หลวงนิติกุล  พัณพัชรา สมนึก  อธิชัย เพิ่มทรัพย์  |  |
|  เหรียญเงิน |  สิริวิมล ประมงคล  จตุภูมิ ชินวงศ์  ชิดชนก พูลทรัพย์สกุล  ศักดิ์ดา มีบุญ  สาริศา สุวรรณเชษฐ์  ณัฐวัฒน์ ชมชื่น  นฤพงษ์ เทพเสน  ทิพย์วรา จรถวิล  ศราวุธ สุขเทศ  พรทิพย์ บัวป่า  อาเยเซ กัมเปออล  |  |
|  เหรียญทองแดง |  แดนไท บุญมา  สุภมาส แสงจันทร์  บุศนันทน์ อึ๊งบำรุงพันธุ์  พิทยาภรณ์ ไชยวรรณ  วีระพล จงจอหอ  |  |
มหาวิทยาลัยอัลอัซฮัร

มหาวิทยาลัยในไคโร ประเทศอียิปต์
| --- | --- |
جامعة الأزهر (الشريف)
มัสยิดอัลอัซฮัรในไคโร, อียิปต์
ประเภท: มหาวิทยาลัยของรัฐ
สถาปนา: ป. ค.ศ. 972  ค.ศ. 970/972 – ก่อตั้งโดยรัฐเคาะลีฟะฮ์ฟาฏิมียะฮ์  ค.ศ. 1961 – ได้สถานะมหาวิทยาลัย 
สังกัดทางศาสนา: อิสลามนิกายซุนนี (เดิมคืออิสมาอีลียะฮ์)
อธิการบดีมหาวิทยาลัย: Dr. Mohamed Hussin
ที่ตั้ง: ไคโร, อียิปต์ 30°02′45″N 31°15′45″E﻿ / ﻿30.04583°N 31.26250°E﻿ / 30.04583; 31.26250
วิทยาเขต: ชุมชนเมือง
เว็บไซต์:   azhar.edu.eg  azhar.eg 

มหาวิทยาลัยอัลอัซฮัร (อาหรับแบบอียิปต์: جامعة الأزهر (الشريف); อังกฤษ: Al-Azhar University) เป็นมหาวิทยาลัยรัฐในไคโร ประเทศอียิปต์ ซึ่งเป็นมหาวิทยาลัยที่เก่าแก่ที่สุดในอียิปต์และเป็นมหาวิทยาลัยที่มีชื่อเสียงที่สุดในการศึกษาศาสนาอิสลาม นอกจากนี้ อัลอัซฮัรยังดูแลเครือข่ายโรงเรียนที่มีนักศึกษาประมาณสองล้านคน ใน ค.ศ. 1996 มีสถาบันการสอนมากกว่า 4,000 แห่งในอียิปต์ที่อยู่ในสังกัดของมหาวิทยาลัย
รัฐเคาะลีฟะฮ์ฟาฏิมียะฮ์ก่อตั้งสถานที่นี้ใน ค.ศ. 970 หรือ 972 ในฐานะศูนย์กลางการเรียนรู้อิสลาม โดยเป็นที่ที่นักเรียนศึกษารายละเอียดอัลกุรอานและกฎหมายอิสลาม พร้อมกับตรรกะ, ไวยากรณ์, วาทศาสตร์ และวิธีการดูระยะของดวงจันทร์ ปัจจุบันเป็นศูนย์กลางของวรรณกรรมอาหรับและการศึกษาอิสลามในโลก มีการเพิ่มวิชาที่ไม่เกี่ยวข้องกับศาสนาลงไปในหลักสูตรใน ค.ศ. 1961
หนังสือ

Bayard Dodge (1961). Al-Azhar: A Millennium of Muslim Learning. Middle East Institute.
อ่านเพิ่ม

Witte, Griff (March 3, 2012). "At al-Azhar Mosque, struggle over Islam roils a revered Egyptian institution". The Washington Post.
อ่านเพิ่ม > ออนไลน์

al-Azhar University: university, Cairo, Egypt(Subscription), in Encyclopædia Britannica Online, by The Editors of Encyclopaedia Britannica, Laura Etheredge, Neha Parwani and Emily Rodriguez
แหล่งข้อมูลอื่น

Al-Azhar University (ภาษาอาหรับ)
Al-Azhar Portal
History and organization of Al-Azhar (ภาษาอังกฤษ)
New Grand Sheikh at Al-Azhar University: Fighting Extremism in A Suit and Tie
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
อื่น ๆ:  IdRef  İslâm Ansiklopedisi
ฟังก์ชันมวลความน่าจะเป็น

การแจกแจงความน่าจะเป็นแบบไม่ต่อเนื่องแสดง้วยจุดและแท่ง ณ จุดที่ปรากฏมวลความน่าจะเป็น
ฟังก์ชันมวลความน่าจะเป็น (probability mass function, PMF) ในทฤษฎีความน่าจะเป็น และ สถิติศาสตร์ เป็นฟังก์ชันที่อธิบายความน่าจะเป็นของตัวแปรสุ่มในการแจกแจงความน่าจะเป็นไม่ต่อเนื่อง (บางครั้งเรียกว่าฟังก์ชันความน่าจะเป็น)
โดเมนของฟังก์ชันมวลความน่าจะเป็นอาจเป็นองค์ประกอบสุ่มที่ไม่ต่อเนื่อง เช่น ตัวแปรสเกลาร์ หรือตัวแปรสุ่มหลายตัวแปร
กรณีของตัวแปรสุ่มแบบไม่ต่อเนื่องนั้นไม่เหมือนกับกรณีของตัวแปรสุ่มแบบต่อเนื่อง ความน่าจะเป็นของเหตุการณ์ จะแสดงเป็นผลรวมของมวลความน่าจะเป็นที่นับได้
นิยาม

ให้ X : S → A (A ⊆ R) เป็นตัวแปรสุ่มแบบไม่ต่อเนื่องที่นิยามบนปริภูมิตัวอย่าง S ฟังก์ชันมวลความน่าจะเป็นของ X คือ fX : A → [0, 1] จะถูกนิยามดังต่อไปนี้。
ค่าตัวแปรสุ่ม a จะคูณด้วยมวล (มวลความน่าจะเป็น) P(X = a) และมวลความน่าจะเป็นก็อาจมองได้ว่าเป็น
ด้วยการให้เซตอันดับกับตัวแปรสุ่มแบบไม่ต่อเนื่อง ทำให้สามารถแสดงการแจกแจงความน่าจะเป็นไม่ต่อเนื่องเป็นกราฟของฟังก์ชันได้ องค์ประกอบสุ่ม เช่น เวกเตอร์ตัวแปรสุ่ม ก็เช่นกัน
ความไม่ต่อเนื่องในฟังก์ชันมวลความน่าจะเป็นทำให้ฟังก์ชันการแจกแจงสะสมของตัวแปรสุ่มแบบไม่ต่อเนื่องนั้นก็ไม่ต่อเนื่องเช่นกัน ในช่วงหาอนุพันธ์ได้ ค่าอนุพันธ์จะเป็น 0 และในช่วงนั้น ฟังก์ชันมวลความน่าจะเป็นจะเป็น 0 ด้วย
ฟังก์ชันมวลความน่าจะเป็นของลูกเต๋า ที่ไม่เอนเอียง การแจกแจงความน่าจะเป็นจะสม่ำเสมอตลอด เป็นการแจกแจงเอกรูปไม่ต่อเนื่อง
W

W (ตัวใหญ่:W ตัวเล็ก:w) เป็นอักษรละติน ลำดับที่ 23
ชื่อเรียก

ในภาษาอังกฤษ เรียกว่า "ดับเบิลยู" ซึ่งเป็นอักษรที่มีชื่อยาวที่สุด
ในภาษาเยอรมัน เรียกว่า "เว"
ในภาษาฝรั่งเศส เรียกว่า "ดูเบลอเว"
ในภาษาสเปน เรียกว่า "อูเบโดเบล"
ในภาษาอิตาลี เรียกว่า "วูดอปปียา" (W เป็นอักษรละตินที่ไม่มีใช้ในภาษาอิตาลี)
ในภาษาไทย นิยมเรียกว่า "ดับเบิลยู" หรือ "ดับบลิว"
ความหมาย

W เป็นสัญลักษณ์ของธาตุทังสเตน
กลุ่มดาวกิ้งก่าและกลุ่มดาวแคสซิโอเปีย มีลักษณะคล้ายอักษร W
ดับเบิ้ลยู วงดนตรีไทยร้องนำโดย จั๊ก และ หญิง
ในปฏิทิน W ใช้แทน วันพุธ (Wednesday)
ในทางฟิสิกส์ W ใช้แทนหน่วยของ กำลัง
W เป็นสัญลักษณ์ในแผนที่แทนทิศตะวันตก
w บางครั้งใช้แทนอักษรกรีก โอเมก้า (ω)
ชื่อย่อของ วาตาริ ตัวละครในการ์ตูน เดธโน้ต
ชื่อของ มาสค์ไรเดอร์คนที่11มาสค์ไรเดอร์ดับเบิ้ล
ดูเพิ่ม

| อักษร W ที่ประกอบกับอักษรละตินตัวอื่น |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| WA | WB | WC | WD | WE | WF | WG | WH | WI | WJ | WK | WL | WM | WN | WO | WP | WQ | WR | WS | WT | WU | WV | WW | WX | WY | WZ |
| AW | BW | CW | DW | EW | FW | GW | HW | IW | JW | KW | LW | MW | NW | OW | PW | QW | RW | SW | TW | UW | VW | WW | XW | YW | ZW |
ไฮล์เดียร์อิมซีเกอร์ครันทซ์

| --- | --- |
Heil dir im Siegerkranz
เนื้อร้องของไฮล์เดียร์อิมซีเกอร์ครันทซ์ บนโปสการ์ดจาก ค.ศ. 1900
เนื้อร้อง: ไฮน์ริช ฮาร์รีส์, ค.ศ. 1790
ทำนอง: ไม่ทราบผู้แต่ง ได้ใช้เนื้อเพลงจาก "ก็อดเซฟเดอะควีน"
รับไปใช้: ค.ศ. 1871
เลิกใช้: ค.ศ. 1918
ถัดไป: ดัสลีทแดร์ด็อยท์เชิน (สาธารณรัฐไวมาร์)

ตัวอย่างเสียง
ไฮล์เดียร์อิมซีเกอร์ครันทซ์ (ขับร้อง)ไฟล์ ช่วยเหลือ
 
ไฮล์เดียร์อิมซีเกอร์ครันทซ์ (เยอรมัน: Heil dir im Siegerkranz) เป็นชื่อของเพลงชาติของจักรวรรดิเยอรมันอย่างไม่เป็นทางการ นับตั้งแต่  ค.ศ. 1871 ถึง ค.ศ. 1918 รวมระยะเวลา 47 ปี เดิมเพลงนี้เป็นเพลงชาติของราชอาณาจักรปรัสเซีย แต่ท่วงทำนองเพลงนั้นคล้ายคลึงกับเพลงก็อดเซฟเดอะควีน ซึ่งด้วยเหตุผลดังกล่าวทั้ง 2 ข้อนี่เอง ทำให้บทเพลงนี้เป็นที่ได้รับความนิยมในบางมณฑลของเยอรมนี แต่อย่างไรก็ตาม เพลงนี้กลับไม่ได้รับความนิยมในกลุ่มชาตินิยมเยอรมัน และไม่ได้รับการยอมรับจากบรรดารัฐเยอรมันตอนใต้ เช่น รัฐบาวาเรีย รัฐรเวือร์ทเทิมแบร์ค เป็นต้น หลังสิ้นสุดสงครามโลกครั้งที่ 1 จักรวรรดิเยอรมันได้ล่มสลายลง และมีการสถาปนาสาธารณรัฐไวมาร์ขึ้นมาแทนที่ จึงได้มีการยกเลิกเพลงชาติเดิม และให้ใช้เพลง "ดาสลีดแดร์ดอยท์เชน" เป็นเพลงชาติใหม่ของเยอรมนีแทน
อนึ่ง เพลง "ดีวัคท์อัมไรน์" (Die Wacht am Rhein) เป็นเพลงสดุดี (hymn) อีกเพลงหนึ่งที่มีการใช้ในจักรวรรดิเยอรมัน ซึ่งควรนับว่าเป็นเพลงชาติเยอรมนีอีกเพลงหนึ่งในยุคนั้นด้วย
สื่อ

| --- | --- |
ทำนองเพลงก็อดเซฟเดอะควีน (ทำนองที่นำมาใช้ขับร้องเพลง Heil dir im Siegerkranz): 

บรรเลงโดย วงดุริยางค์กองทัพเรือสหรัฐอเมริกา
หากไม่ได้ยินเสียง โปรดดูเพิ่มที่ วิกิพีเดีย:วิธีใช้สื่อ
ดูเพิ่ม

ดัสลีดแดร์ดอยท์เชิน
ก็อดเซฟเดอะควีน
โอเบน อัม ยุงเงน ไรน์ (เพลงชาติลิกเตนสไตน์,
My Country, 'Tis of Thee (เพลงปลุกใจเพลงหนึ่งของสหรัฐอเมริกา)
แหล่งข้อมูลอื่น

External link to Liedertafel  เก็บถาวร 2009-04-16 ที่ เวย์แบ็กแมชชีน
โน้ตเพลงเสรีของ Heil dir im Siegerkranz ที่โครงการห้องสมุดดนตรีนานาชาติ (IMSLP)
กีฬาบอบสเลดในโอลิมปิกเยาวชนฤดูหนาว 2024

| กีฬาบอบสเล ใน โอลิมปิกเยาวชนฤดูหนาว 2024 |
| --- | --- | --- |

|  | ชาย | หญิง |
ด ค ก
กีฬาบอบสเลดในโอลิมปิกเยาวชนฤดูหนาว 2024 มีกำหนดจัดขึ้นที่อัลเพนเซีย สไลดิ้ง เซ็นเตอร์ ในคังนึง ประเทศเกาหลีใต้ ตั้งแต่วันที่ 22-23 มกราคม  ค.ศ. 2024
การคัดเลือก > สรุปผลการคัดเลือก

นี่คือโควต้าที่ได้รับจาก NOC แต่ละแห่ง:
| NOC | ชาย | หญิง | รวม |
| --- | --- | --- | --- |
|  ออสเตรีย | 1 | 0 | 1 |
|  บราซิล | 2 | 0 | 2 |
|  แคนาดา | 1 | 1 | 2 |
|  จีน | 1 | 0 | 1 |
|  เดนมาร์ก | 0 | 1 | 1 |
|  ฝรั่งเศส | 1 | 0 | 1 |
|  เยอรมนี | 3 | 0 | 3 |
|  สหราชอาณาจักร | 1 | 0 | 1 |
|  จาเมกา | 0 | 1 | 1 |
|  ลัตเวีย | 0 | 2 | 2 |
|  โปแลนด์ | 1 | 0 | 1 |
|  โรมาเนีย | 2 | 2 | 4 |
|  เกาหลีใต้ | 1 | 1 | 2 |
|  ไทย | 1 | 1 | 2 |
|  ตูนิเซีย | 1 | 2 | 3 |
|  สหรัฐ | 3 | 1 | 4 |
| ทั้งหมด: 16 NOCs | 19 | 12 | 31 |
ตารางสรุปเหรียญรางวัล

*  เจ้าภาพ ( เกาหลีใต้)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เกาหลีใต้* | 1 | 0 | 0 | 1 |
| 1 |  เดนมาร์ก | 1 | 0 | 0 | 1 |
| 3 |  ตูนิเซีย | 0 | 1 | 0 | 1 |
| 3 |  ไทย | 0 | 1 | 0 | 1 |
| 5 |  โรมาเนีย | 0 | 0 | 1 | 1 |
| 5 |  จีน | 0 | 0 | 1 | 1 |
| รวม (6 ประเทศ) | รวม (6 ประเทศ) | 2 | 2 | 2 | 6 |
ตารางสรุปเหรียญรางวัล > รายการ

| รุ่น | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| โมโนบอบชาย รายละเอียด | So Jae-hwan  เกาหลีใต้ | 1:48.63 | Jonathan Lourimi  ตูนิเซีย | 1:49.96 | Chi Xiangyu  จีน | 1:50.18 |
| โมโนบอบหญิง รายละเอียด | Maja Voigt  เดนมาร์ก | 1:53.31 | อาเยเซ กัมเปออลl  ไทย | 1:54.17 | Mihaela Anton  โรมาเนีย | 1:54.34 |
รายชื่อนายกรัฐมนตรีพม่า

| นายกรัฐมนตรี แห่งสาธารณรัฐ แห่งสหภาพเมียนมา |
| --- | --- |
ตราแผ่นดิน
ผู้ดำรงตำแหน่งคนปัจจุบัน มี่นอองไลง์ ตั้งแต่ 1 สิงหาคม พ.ศ. 2564
ผู้ประเดิมตำแหน่ง: อู้นุ
สถาปนา: 4 มกราคม พ.ศ. 2491
นายกรัฐมนตรีเมียนมา/พม่า เป็นตำแหน่งหัวหน้าคณะรัฐบาลของประเทศเมียนมา/พม่า เริ่มมีเป็นครั้งแรกเมื่อ พ.ศ. 2491 และตั้งแต่นั้นเป็นต้นมา มีผู้ดำรงตำแหน่งรวม 12 คน เนื่องจากประเทศถูกปกครองโดยระบอบเผด็จการทหารมาเป็นเวลายาวนาน ทำให้ผู้ดำรงตำแหน่งนายกรัฐมนตรีส่วนมากมาจากกองทัพพม่าทั้งสิ้น
ขอบข่ายอำนาจของนายกรัฐมนตรีเปลี่ยนแปลงไปตามกาลเวลาและตัวบุคคล ความขัดแย้งทางอำนาจระหว่างประมุขแห่งรัฐกับประธานสภาสันติภาพและการพัฒนาแห่งรัฐ พลเอกอาวุโส ต้านชเวกับนายกรัฐมนตรีคีนหญุ่น ทำให้นายกรัฐมนตรีถูกปลดออกและถูกจับกุม
ชื่อตำแหน่ง

2491–2554: นายกรัฐมนตรีพม่า/เมียนมา
2559–2564: ที่ปรึกษาแห่งรัฐ (เฉพาะนางอองซานซูจี)
2564: ประธานคณะมนตรีบริหารประเทศ
2564–ปัจจุบัน: นายกรัฐมนตรีเมียนมา
นายกรัฐมนตรี – หัวหน้ารัฐบาลพม่า/เมียนมาโดยพฤตินัย (1948–ปัจจุบัน)

(วันที่ ตัวเอียง หมายถึงดำรงตำแหน่ง โดยพฤตินัย)
| ที่> ที่. สหภาพพม่า (2491–2517) | ภาพ> ภาพ. สหภาพพม่า (2491–2517) | ชื่อ (เกิด–ตาย)> ชื่อ (เกิด–ตาย). สหภาพพม่า (2491–2517) | ระยะเวลาดำรงตำแหน่ง> เริ่มวาระ. สหภาพพม่า (2491–2517) | ระยะเวลาดำรงตำแหน่ง> สิ้นสุดวาระ. สหภาพพม่า (2491–2517) | ระยะเวลาดำรงตำแหน่ง> ระยะเวลา. สหภาพพม่า (2491–2517) | สังกัด> สังกัด. สหภาพพม่า (2491–2517) |
| --- | --- | --- | --- | --- | --- | --- |
| 1 |  | อู้นุ ဦးနု (1907–1995) | 4 มกราคม 2491 | 12 มิถุนายน 2499 (resigned.) | 8 ปี 160 วัน | สันนิบาตเสรีภาพประชาชนต่อต้านฟาสซิสต์ |
| 2 |  | บะซเว ဘဆွေ (1915–1987) | 12 มิถุนายน 2499 | 1 มีนาคม 2500 | 0 ปี 262 วัน | สันนิบาตเสรีภาพประชาชนต่อต้านฟาสซิสต์ |
| (1) |  | อู้นุ ဦးနု (1907–1995) | 1 มีนาคม 2500 | 29 ตุลาคม 2501 | 2 ปี 242 วัน | สันนิบาตเสรีภาพประชาชนต่อต้านฟาสซิสต์ |
| 3 |  | เนวี่น နေဝင်း (1911–2002) | 29 ตุลาคม 2501 | 4 เมษายน 2503 | 1 ปี 158 วัน | กองทัพ |
| (1) |  | อู้นุ ဦးနု (1907–1995) | 4 เมษายน 2503 | 2 มีนาคม 2505 (deposed.) | 1 ปี 332 วัน | พรรคสหภาพ |
| (3) |  | เนวี่น နေဝင်း (1911–2002) | 2 มีนาคม 2505 | 4 มีนาคม 2517 | 12 ปี 2 วัน | กองทัพ /   พรรคโครงการสังคมนิยมพม่า |
 สาธารณรัฐสังคมนิยมแห่งสหภาพพม่า (2517–2531)
| 4 |  | เซนวี่น စိန်ဝင်း (1919–1993) | 4 มีนาคม 2517 | 29 มีนาคม 2520 | 3 ปี 25 วัน | พรรคโครงการสังคมนิยมพม่า |
| 5 |  | มองมองคะ မောင်မောင်ခ (2463–2538) | 29 มีนาคม 2520 | 26 July 2531 (resigned.) | 11 ปี 119 วัน | พรรคโครงการสังคมนิยมพม่า |
| 6 |  | ทู่นทิน ထွန်းတင် (2463–2564) | 26 กรกฎาคม 2531 | 18 กันยายน 2531 (deposed.) | 0 ปี 54 วัน | พรรคโครงการสังคมนิยมพม่า |
 สหภาพพม่า/เมียนมา (2531–2554)
| 7 |  | ซอมอง စောမောင် (1928–1997) | 21 กันยายน 2531 | 23 เมษายน 2535 | 3 ปี 215 วัน | กองทัพ |
| 8 |  | ต้านชเว သန်းရွှေ (เกิด 2496) | 23 เมษายน 2535 | 25 สิงหาคม 2546 | 11 ปี 124 วัน | กองทัพ |
| 9 |  | คีนหญุ่น ခင်ညွန့် (เกิด 2482) | 25 สิงหาคม 2546 | 18 ตุลาคม 2547 | 1 ปี 54 วัน | กองทัพ |
| 10 |  | โซ่วี่น စိုးဝင်း (2490–2550) | 19 ตุลาคม 2547 | 12 ตุลาคม 2550 (died in office.) | 2 ปี 358 วัน | กองทัพ |
|  |  | เต้นเซน သိန်းစိန် (เกิด 2487) | 12 ตุลาคม 2550 | 30 มีนาคม 2554 | 3 ปี 169 วัน | กองทัพ (ถึง 29 เมษายน 2553)  พรรคสหสามัคคีและการพัฒนา (ตั้งแต่ 8 มิถุนายน 2553) |
| 11 |  | เต้นเซน သိန်းစိန် (เกิด 2487) | 12 ตุลาคม 2550 | 30 มีนาคม 2554 | 3 ปี 169 วัน | กองทัพ (ถึง 29 เมษายน 2553)  พรรคสหสามัคคีและการพัฒนา (ตั้งแต่ 8 มิถุนายน 2553) |
|  |  | เต้นเซน သိန်းစိန် (เกิด 2487) | 12 ตุลาคม 2550 | 30 มีนาคม 2554 | 3 ปี 169 วัน | กองทัพ (ถึง 29 เมษายน 2553)  พรรคสหสามัคคีและการพัฒนา (ตั้งแต่ 8 มิถุนายน 2553) |
 สาธารณรัฐแห่งสหภาพเมียนมา (2554–ปัจจุบัน)
ตำแหน่งว่าง (30 มีนาคม 2011–1 สิงหาคม 2021)
| 12 |  | มี่นอองไลง์ မင်းအောင်လှိုင် (เกิด 2499) | 1 สิงหาคม 2564 | อยู่ในตำแหน่ง | 3 ปี 98 วัน | กองทัพ |
ดูเพิ่ม

ประธานาธิบดีพม่า
พอลูร์ (เทศมณฑลรูดอน)

| พอลูร์ پالور |
| --- | --- |
หมู่บ้าน
พอลูร์
พิกัด:  27°11′23″N 57°20′51″E﻿ / ﻿27.18972°N 57.34750°E﻿ / 27.18972; 57.34750
ประเทศ:  อิหร่าน
จังหวัด: โฮร์โมซกอน
เทศมณฑล: รูดอน
อำเภอ: แจฆีน
ตำบล: แจฆีเนโจนูบี
ประชากร (2559)
 • ทั้งหมด: 1,370 คน
เขตเวลา: UTC+3:30 (เวลามาตรฐานอิหร่าน)
พอลูร์ (เปอร์เซีย: پالور) เป็นหมู่บ้านและเมืองหลักในตำบลแจฆีเนโจนูบี อำเภอแจฆีน เทศมณฑลรูดอน จังหวัดโฮร์โมซกอน ประเทศอิหร่าน
ประชากร

จากสำมะโนแห่งชาติ พ.ศ. 2549 หมู่บ้านนี้มีประชากร 1,017 คนใน 202 ครัวเรือน จากนั้นในสำมะโน พ.ศ. 2554 มีประชากรเพิ่มขึ้นเป็น 1,347 คนใน 316 ครัวเรือน และสำมะโนล่าสุดใน พ.ศ. 2559 ระบุประชากรไว้ที่ 1,370 คนใน 360 ครัวเรือน หมู่บ้านนี้เป็นหมู่บ้านที่มีประชากรมากที่สุดในตำบลนี้
สพล ชนวีร์

| สพล ชนวีร์ |
| --- | --- |
ชื่อเกิด: ปิยะรัชต์ อรรถกรศิริโพธิ์
เกิด: 8 มีนาคม พ.ศ. 2523 (44 ปี)
บิดา: พลตรีพิษณุ อรรถกรศิริโพธิ์
คู่สมรส: ขวัญฤดี ธานินทรประชา
บุตร: 2 คน
อาชีพ: นักแสดง
ปีที่แสดง: 2538–2550
สพล ชนวีร์ (เกิด 8 มีนาคม 
2523) เป็นอดีตนักแสดงชายชาวไทย มีชื่อเสียงจากการรับบทเป็นพระเอกในละครจักร ๆ วงศ์ ๆหลายเรื่อง
ประวัติ

สพล ชนวีร์ มีชื่อจริงว่า ปิยะรัชต์ อรรถกรศิริโพธิ์ ชื่อเล่นว่า บอย เกิดเมื่อวันที่ 8 มีนาคม 2523 เป็นพี่คนโตในบรรดาพี่น้อง 2 คน เขามีน้องสาวคือ บี–มาติกา อรรถกรศิริโพธิ์ นักแสดงชื่อดัง ซึ่งมีชื่อเสียงจากการแสดงละครจักร ๆ วงศ์ ๆ เช่นเดียวกันและเคยได้แสดงละครร่วมกันหลายเรื่อง
ปัจจุบันสพลหรือปิยะรัชต์ได้หันหลังให้กับวงการบันเทิงตั้งแต่ปี 2550 โดยหันไปทำธุรกิจส่วนตัวและแต่งงานกับหญิงสาวนอกวงการนามว่า "ขวัญฤดี ธานินทรประชา" ซึ่งทั้งคู่มีลูกสาวด้วยกันทั้งหมด 2 คน
ในช่วงปี 2557 สพลป่วยเป็นโรค GBS (Guillain-Barre' Syndrome) ถึงขั้นนอนเฉย ๆ ขยับตัวไม่ได้ กินอาหารและขับถ่ายไม่ได้ ต้องใช้เครื่องช่วยหายใจ แต่ในปัจจุบันรักษาจนหายเป็นปกติ
เข้าสู่วงการ

สพลเข้าสู่วงการจากการแสดงเป็น พ่อจันทร์ บุตรชายคนโตของ ขุนไกร กับ ดาวเรือง ในละครพีเรียดอิงประวัติศาสตร์เรื่องสายโลหิต เมื่อปี 2538 ในปีถัดมา เขาได้แสดงละครเรื่องบ้านสอยดาว โดยแสดงเป็น ปวุฒิ (วัยเด็ก) รวมถึงละครเรื่องรัตนโกสินทร์ แสดงเป็น พี่ชายของแม่เพ็ง นางเอกของเรื่อง
ก่อนที่ในปี 2543 เขาจะได้แสดงละครพื้นบ้านเรื่องแรกคือเรื่องนางสิบสอง แสดงเป็น พระรถเสน คู่กับ บี มาติกา น้องสาวของเขาที่แสดงเป็น นางเมรี ซึ่งทั้งคู่ได้แสดงคู่กันอีกในละครเรื่องพระสุธน–มโนห์รา ภาคต่อของเรื่องนางสิบสองในปีเดียวกัน
ในปี 2544 เขาได้แสดงละครพื้นบ้านเรื่อง แก้วหน้าม้า ในบท มานพน้อยวัชรา ร่างแปลงของแก้วมณี ตามด้วยสี่ยอดกุมาร แสดงเป็นแสงสุรีย์ (ไฟ) จากนั้นก็ได้มีผลงานละครกับทางช่อง 7 ซึ่งเป็นต้นสังกัดอีกหลายเรื่องอาทิ วงษ์สวรรค์ (2545), นะหน้าทองและเทพสามฤดู (2546), แหวนทองเหลือง (2547), เกราะกายสิทธิ์ (2549) และละครเรื่องสุดท้ายก่อนหันหลังให้วงการคือเรื่องสังข์ทอง เมื่อปี 2550 โดยแสดงเป็น พยนตรา
ผลงาน > ละครโทรทัศน์

| ปี | เรื่อง | ช่อง | แสดงเป็น |
| --- | --- | --- | --- |
| 2538 | สายโลหิต | ช่อง 7 | พ่อจันทร์ |
| 2539 | บ้านสอยดาว | ช่อง 7 | ปวุฒิ (วัยเด็ก) |
| 2539 | รัตนโกสินทร์ | ช่อง 7 | พี่ชายแม่เพ็ง |
| 2546 | นะหน้าทอง | ช่อง 7 | ทศพร |
| 2547 | แหวนทองเหลือง | ช่อง 7 |  |
ผลงาน > ละครพื้นบ้าน

| ปี | เรื่อง | ช่อง | แสดงเป็น |
| --- | --- | --- | --- |
| 2543 | นางสิบสอง | ช่อง 7 | พระรถเสน |
| 2543 | พระสุธน มโนห์รา | ช่อง 7 | พระสุธน |
| 2544 | แก้วหน้าม้า | ช่อง 7 | มานพน้อยวัชรา |
| 2544 | สี่ยอดกุมาร | ช่อง 7 | แสงสุรีย์ (ไฟ) |
| 2545 | วงษ์สวรรค์ | ช่อง 7 | วงษ์สวรรค์ |
| 2546 | เทพสามฤดู | ช่อง 7 | สามสี |
| 2549 | เกราะกายสิทธิ์ | ช่อง 7 | อังคาส (เกราะวันอังคาร) |
| 2550 | สังข์ทอง | ช่อง 7 | พยนตรา (เป็นตัวร้ายและเป็นตัวละครใหม่ที่เพิ่มเข้ามา) |
สวนสมเด็จพระศรีนครินทร์ สกลนคร

พระราชานุสาวรีย์สมเด็จพระศรีนครินทราบรมราชชนนี ณ สวนสมเด็จพระศรีนครินทร์ สกลนคร
สวนสมเด็จพระศรีนครินทร์ สกลนคร คือ สวนสาธารณะเฉลิมพระเกียรติสมเด็จพระศรีนครินทราบรมราชชนนี 80 พรรษา ลำดับที่ 5 ตั้งอยู่ที่ริมหนองหานตำบลธาตุเชิงชุม อำเภอเมืองสกลนคร จังหวัดสกลนคร มีเนื้อที่ 120 ไร่ เป็นพื้นดิน ประมาณ 70 ไร่ และพื้นน้ำประมาณ 50 ไร่ สมเด็จพระศรีนครินทร์บรมราชชนนี เสด็จเป็นประธานเปิดสวนด้วยพระองค์เองเมื่อวันที่ 9 พฤศจิกายน พ.ศ. 2530
หน่วยงานรับผิดชอบในการดูแลรักษา คือ เทศบาลนครสกลนคร ต้นไม้ประจำสวน คือ นนทรี
ลักษณะของสวน

สวนสมเด็จพระศรีนครินทร์ สกลนคร เป็นสวนสาธารณะที่ติดกับบึงหรือหนองน้ำใหญ่ที่เรียกว่าหนองหาน หนองน้ำธรรมชาติของภาคอีสานที่มีอาณาเขตกินเนื้อที่หลายอำเภอและเป็นที่พักพิงและที่อยู่อาศัยของสัตว์น้ำและนกน้ำเป็นจำนวนมาก พื้นที่ส่วนหนึ่งของสวนยื่นล้ำเข้าไปในหนองหานและเป็นบริเวณหน้าสวนที่เด่น ทำให้ภูมิทัศน์มีความสวยและสง่างาม กลางสวนยังมีบึงเรียกว่า "สระพังทอง" มีตำนานที่เล่าว่าเป็นบึงที่ชาวบ้านขุดขึ้นมาพร้อมพระธาตุเชิงชุมซึ่งเป็นศาสนสถานสำคัญของจังหวัดสกลนครซึ่งมีอายุย้อนไปถึงประมาณพุทธศตวรรษที่ 16 เป็นที่ที่เทวดาใช้สรงน้ำก่อนเข้าสักการะพระธาตุ จึงถือเป็นบึงศักดิ์สิทธิ์ที่ทางราชการและประชาชนนำน้ำในบึงนี้ไปใช้ประกอบพิธีต่าง ๆ กลางบึงมีน้ำพุที่กล่าวกันว่าสูงที่สุดในประเทศไทย
การที่สวนตั้งอยู่ริมหนองหานและยังมีบึงสระพังทองอยู่ตรงกลาง และตลอดสวนมีต้นไม้ใหญ่เดิมขึ้นอยูมากจึงทำให้สวนแห่งนี้มีความร่มเย็น ในการสร้างสวน ได้มีการจัดปลูกไม้ใหญ่ให้ร่มเงาเพิ่มขึ้น ปลูกไม้ดอกไม้ประดับเพื่อเพิ่มความงาม มีสวนป่า สวนน้ำ และสวนหินประดับ มีสวนและถนนเดินและวิ่งเหยาะออกกำลังกายโดยรอบสวน ในฤดูหนาวสวนสมเด็จพระศรีนครินทร์แห่งนี้จะมีความสวยงามเป็นพิเศษด้วยมีหมอกบาง ๆ ให้บรรยากาศที่ประทับใจ
สวนสมเด็จพระศรีนครินทร์ สกลนคร นอกจากการใช้เป็นที่พักผ่อนสำหรับประชาชนแล้ว ยังจัดเป็นแหล่งท่องเที่ยวและใช้เป็นที่จัดงานประเพณีในเทศกาลต่าง ๆ ของจังหวัด เช่นพิธีอัญเชิญพระเวสสันดรเข้าเมืองในเทศกาลบุญพระเวส พิธีลอยกระทงหรือลอยประทีปพระราชทานจากองค์พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงและทุกพระองค์ที่พระราชทานแก่พสกนิกรทุกปี นอกจากนี้ยังมีพิธีปล่อยปลา งานแข่งเรือในเทศกาลออกพรรษาอีกด้วย นับว่าเป็นสวนสาธารณะตัวอย่างในด้านความสมประโยชน์ คือใช้ได้ดีทั้งในด้านนันทนาการ กีฬา วัฒนธรรม ประเพณีและพิธีการสำคัญต่าง ๆ
พระราชานุสาวรีย์

เมื่อวันที่ 27 ตุลาคม พ.ศ. 2543 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นประธานเปิดพระราชานุสาวรีย์สมเด็จพระศรีนคริทาบรมราชชนนีที่ประดิษฐานในสวนแห่งนี้
ดูเพิ่ม

หนองหาน
สระพังทอง
เทศกาลลอยพระประทีปพระราชทาน สิบสองเพ็งไทสกล
นครินทรา
รายชื่อประเทศในทวีปยุโรปตามขนาดพื้นที่

ด้านล่างนี้เป็นรายชื่อประเทศในทวีปยุโรปตามขนาดพื้นที่ ซึ่งมีทั้งสิ้น 10.19 ล้านตารางกิโลเมตร
| อันดับที่ | ประเทศ | พื้นที่ (ตารางกิโลเมตร) |
| --- | --- | --- |
| 1 |  รัสเซีย* | 3,968,200 |
| 2 |  ยูเครน | 603,628 |
| 3 |  ฝรั่งเศส* | 551,695 |
| 4 |  สเปน* | 498,468 |
| 5 |  สวีเดน | 450,295 |
| 6 |  นอร์เวย์ | 385,178 |
| 7 |  เยอรมนี | 357,386 |
| 8 |  ฟินแลนด์ | 338,145 |
| 9 |  โปแลนด์ | 312,685 |
| 10 |  อิตาลี | 301,338 |
| 11 |  สหราชอาณาจักร | 248,532 |
| 12 |  โรมาเนีย | 238,397 |
| 13 |  เบลารุส | 207,600 |
| 14 |  คาซัคสถาน* | 180,000 (est.) |
| 15 |  กรีซ | 131,940 |
| 16 |  บัลแกเรีย | 110,994 |
| 17 |  ไอซ์แลนด์ | 102,775 |
| 18 |  ฮังการี | 93,030 |
| 19 |  โปรตุเกส | 91,568 |
| 20 |  ออสเตรีย | 83,858 |
| 21 |  เช็กเกีย | 78,866 |
| 22 |  เซอร์เบีย | 77,453 |
| 23 |  ไอร์แลนด์ | 70,273 |
| 24 |  ลิทัวเนีย | 65,300 |
| 25 |  ลัตเวีย | 64,589 |
| 26 |  โครเอเชีย | 56,594 |
| 27 |  บอสเนียและเฮอร์เซโกวีนา | 51,129 |
| 28 |  สโลวาเกีย | 49,036 |
| 29 |  เอสโตเนีย | 45,339 |
| 30 |  เดนมาร์ก | 44,493 |
| 31 |  สวิตเซอร์แลนด์ | 41,290 |
| 32 |  เนเธอร์แลนด์ | 41,198 |
| 33 |  มอลโดวา | 33,846 |
| 34 |  เบลเยียม | 30,510 |
| 35 |  แอลเบเนีย | 28,748 |
| 36 |  มาซิโดเนียเหนือ | 25,713 |
| 37 |  ตุรกี* | 23,507 |
| 38 |  สโลวีเนีย | 20,273 |
| 39 |  มอนเตเนโกร | 13,812 |
| 40 |  คอซอวอ | 10,908 |
| 41 |  ไซปรัส | 9,251 |
| 42 |  อาเซอร์ไบจาน* | 6,960 |
| 43 |  ลักเซมเบิร์ก | 2,586 |
| 44 |  จอร์เจีย* | 2,428 |
| 45 |  อันดอร์รา | 468 |
| 46 |  มอลตา | 316 |
| 47 |  ลีชเทินชไตน์ | 160 |
| 48 |  ซานมารีโน | 61 |
| 49 |  โมนาโก | 2.02 |
| 50 |  นครรัฐวาติกัน | 0.44 |
|  | รวมทั้งหมด | 10,180,000 ±5,000 |
ดูเพิ่ม

รายชื่อประเทศในทวีปแอฟริกาเรียงตามพื้นที่
รายชื่อประเทศในทวีปเอเชียเรียงตามพื้นที่
รายชื่อประเทศในโอเชียเนียเรียงตามพื้นที่
รายชื่อประเทศในทวีปอเมริกาใต้เรียงตามพื้นที่
รายชื่อประเทศในทวีปอเมริกาเหนือเรียงตามพื้นที่
ถนนพระยาสัจจา

พระยาสัจจาภิรมย์ อุดมราชภักดี (สรวง ศรีเพ็ญ) ผู้เป็นที่มาของชื่อถนนพระยาสัจจา
ถนนพระยาสัจจา เป็นถนนสายหนึ่งในอำเภอเมืองชลบุรี จังหวัดชลบุรี ชื่อถนนมาจากนามของพระยาสัจจาภิรมย์ อุดมราชภักดี (สรวง ศรีเพ็ญ) อดีตเจ้าเมืองชลบุรี
ถนนพระยาสัจจาเป็นถนนที่มีความสำคัญ มีความยาว 8 กิโลมตร เลียบชายฝั่งทะเลจากทิศเหนือสู่ทิศใต้ขนานไปกับถนนสุขุมวิท เริ่มต้นจากจุดตัดถนนพาสเภตรา บริเวณสวนเฉลิมพระเกียรติพระบาทสมเด็จพระเจ้าอยู่หัวเฉลิมพระชนมพรรษา 80 พรรษา ถึงจุดตัดถนนเสม็ด - อ่างศิลา (ทางหลวงแผ่นดินหมายเลข 3134)
สถานที่สำคัญ

ศาลแขวงชลบุรี
ที่ว่าการอำเภอเมืองชลบุรี
สำนักงานเกษตรจังหวัดชลบุรี
โรงเรียนชลกันยานุกูล
โรงเรียนชลราษฎรอำรุง
ทัณฑสถานหญิงชลบุรี
โรงพยาบาลเอกชล
สำนักงานเขตพื้นที่การศึกษาประถมศึกษาชลบุรี เขต 1
สำนักงานเทศบาลเมืองบ้านสวน
สวนหลวงชลบุรี
ชลบุรีสเตเดียม